Barbanza, por Certo: 24/11/10\nMúsica: A Real Zambombada de Atanzón vén de xira por Boiro, Ribeira e Noia o 4 e 5 de decembro\nBarbanza-Noia, 24 de novembro de 2010. A Real Zambombada de Atanzón (Guadalajara) virá para o mes de xira por terras galegas. Son máis de trinta persoas tocando á vez a zambomba mentres interpretan panxoliñas e música variada, tanto tradicional de Castela como pezas populares.\nA primeira vila na que recalarán destas bisbarras é Noia. Alí estarán o 4 de decembro, sábado, ás cinco e media da tarde, na residencia de maiores "Geriatros" (rúa Vizconde San Alberto 30).\nEse mesmo día achegaranse ata Boiro, pero un pouco máis tarde. Ás nove da noite está prevista a súa actuación no centro Leñaverde de Boiro (no baixo do Centro Social).\nXa o domingo 5 de decembro achegaranse a Ribeira, onde tocarán no "Geriatros" da Centenaria, outra residencia de anciáns. Será ás cinco e media da tarde.\nVía Dani Gestoso (http://webboiro.com)\nescribiu Unknown ás 22:49:00 0 falaron ligan este escrito\nA Pobra do Caramiñal: o Concello asinará convenio para a primeira fase do proxecto do recinto deportivo na finca de Raquel Fdez Soler\nA Pobra do Caramiñal, 24 de novembro de 2010. O Concello da Pobra do Caramiñal e a Deputación Provincial da Coruña asinarán o convenio para a posta en marcha da primeira fase do proxecto do recinto deportivo na finca de Raquel Fernández Soler situada na rúa Lapido.\nSegundo informa o Concello, "despois da instalación da pista multideportiva, financiada pola Secretaría Xeral para o Deporte na mesma finca, e que en certo modo deu o pistoletazo de saída para este novo convenio, podemos dicir que en breve os nosos xoves, e os non tan xoves, terán unha zona máis na que poder practicar deporte na nosa vila". Ademais, desta pista multideportiva contarase cunha pista de baloncesto, unha pista de skate e un rocódromo.\nNesta primeira fase levarase unha completa remodelación da parcela coas instalacións de drenaxe e saneamento, instalación de sistema de rego e alumeado, construción dun muro de formigón armado que permita eliminar os taludes actuais e gañar espazo para o recinto. Rematarase coa pavimentación da pista de baloncesto e a de skate. Quedaría pendente para a segunda fase a dotación do equipamento deportivo necesario, remodelación do muro de peche da parcela, o axardinamento e dotación de instalacións de rego e iluminación.\nO importe achégase aos 45.000 euros, financiados integramente pola Deputación Provincial mediante o devandito convenio. Esta actuación, sempre segundo o goberno da Pobra do Caramiñal, "vén incidir na política que está a levar a cabo este equipo de goberno dotando das infraestruturas necesarias para a práctica deportiva en todos os rangos de idades. Como mostra temos os parques biosaúdables xa presentados no seu momento, e que neste caso favorece un pouco máis aos nosos mozos, xa que contarán con dúas pistas para a práctica de deportes un pouco máis arriscados como son o skateboard e a escalada".\nescribiu Unknown ás 17:44:00 0 falaron ligan este escrito\nRibeira: o Concello patrocina unha escalada ao Aconcagua\nO deportista noiés Andrés Villar viaxa este domingo con rumbo a Chile para subir ao teito do continente americano. En xuño xa fixera o Camiño de Santiago dende Toulouse, tamén patrocinado polo Concello.\nAconcagua na Wikipedia\nRibeira, 24 de novembro de 2010.- O montañeiro Andrés Villar Murillo viaxa este domingo rumbo a Santiago de Chile co reto de emprender os preparativos para, xa entrado o mes de decembro, culminar o seu reto de escalar o monte Aconcagua, que con 6.962 metros é o cumio máis alto do continente americano, e que está situado na provincia arxentina de Mendoza, moi preto do país chileno.\nAntes de realizar a viaxe, o alpinista noiés foi recibido na Casa Consistorial por parte do alcalde deste municipio, José Luis Torres Colomer, e polos tenentes de alcalde Dolores Elorduy Callón e Vicente García Rivas. Tanto o rexedor como os edís municipais desexáronlle moita sorte ao montañeiro, e felicitárono unha vez máis por outro reto desenvolvido por Villar Murillo a primeiros de xuño: o de percorrer subido nuns patíns os 1.250 kilómetros que distan entre a localidade francesa de Toulouse e a capital compostelá polo Camiño de Santiago.\nPrecisamente, tanto á expedición ao Aconcagua como a Ruta Xacobea sobre patíns forman parte do acordo de patrocinio entre Andrés Villar e o Concello, en virtude do cal o escalador está a realizar promoción do municipio riveirense nas súas aventuras.\nNo caso do Aconcagua, o escalador levará a bandeira de Riveira ata o cumio do monte, empresa que ten previsto acometer, se a meteoroloxía o permite, o 10 ou o 11 de decembro. Previamente, en torno ao 3 ou o 4, Andrés Villar chegará ao campamento base, situado a unha altitude de 4.250 metros, onde investirá un par de días na pertinente aclimatación e acto seguido iniciará o ataque á cima do cerro.\nVillar Murillo informou de que irá acompañado doutro compañeiro de escalada e de que ten previsto contar tamén con dous sherpas e animais que lles permitan facilitar o transporte dos máis de 100 kilos que vai levar consigo como equipaxe.\nPor outra parte, o expedicionario informou tamén de que, en caso de culminar con éxito esta subida, vai acometer uns días máis tarde a denominada Ruta Polaca, unha ruta aberta hai uns 30 anos que posúe moita máis dificultade ao ser integramente glacial.\nFinalmente, cabe sinalar que o edil Vicente García informou de que unha vez remate esta expedición, e como parte do acordo de patrocinio, Andrés Villar visitará os distintos centros educativos de Ribeira para impartir charlas sobre os dous retos mencionados, acompañándose de abundante material gráfico dos mesmos.\nAndrés Villar Expedición ao monte Aconcagua.doc (65 KB)\nescribiu Unknown ás 17:37:00 0 falaron ligan este escrito\nRianxo: o Bng suxire unha serie de obras para o Plan de Obras e Servizos da Deputación\nRianxo, 24 de novembro de 2010. O BNG de Rianxo presentou na Comisión Informativa de obras un conxunto de suxestións de actuacións a incluír no Plan de Obras e Servizos da Deputación da Coruña con vistas ao ano 2011. (POS 2011). Agarda que o executivo rianxeiro "inclúa algunha delas para dar a aprobación unánime no pleno municipal a celebrar antes deste final de mes de novembro". Só o goberno do PSOE e o BNG presentaron iniciativas nesta comisión.\nO BNG é partidario de, a diferenza do ano anterior, aproveitar a totalidade dos 240.000 euros aproximados que lle corresponden a Rianxo para impulsar estas obras necesarias, en troques de gastos correntes, "toda vez que a capacidade investidora do Concello está moi mermada e precisaremos destas achegas de fora para acometer actuacións que levamos anos reclamando".\nEn concreto sinaláronse as seguintes:\nParque infantil do Colexio de Asados: substitución de xogo.\nInvestimento en saneamento e traída municipal no Burato\nEstrada a Tronco-Cámping de Rianxo.\nAccesos punto limpo\nInvestimento no Abastecemento auga Asados\nAmaño pista xeral Asados-A Marquesa\nAmaño varias Pistas Iñobre\nPista a carón do vello cine de Asados\nPistas Outeiro-A Laxe\nPista Rañó-A Fonte\nAlgunda delas, sinalan os nacionalistas, "é inaprazábel debido ao estado de inseguridade que presentan os columpios do Colexio de Asados e que poderían dar lugar a accidentes lamentábeis".\nPresentación candidatos do Bng ás eleccións municipais\nPor outra banda, mañá xoves, ás 20.30 horas no local do BNG de Rianxo, Paseo da Ribeira 43 1º, haberá unha presentación aos medios, con presenza de afiliados e simpatizantes,\ndos primeiros catro postos da candidatura do BNG de Rianxo.\nescribiu Unknown ás 17:28:00 0 falaron ligan este escrito\n
marrón escura (tráiler) from marronescura on Vimeo.
\nNoia: Mostra de Curtas, do 26 de novembro ao 5 de decembro\nDodro: o Bng leva ao Parlamento o arranxo dos camiños de Bexo que se recollía no Peim de 2009\nDodro.pdf (71 KB)\nDodro, 24 de novembro de 2010. A deputada do BNG Ana Pontón asegura que os veciños e veciñas de Dodro están a ser privados dos fondos que xa estaban comprometidos para as melloras nas comunicacións nesta parroquia e por esa razón rexistrou unha Proposición non de lei que será debatida, proximamente no Parlamento galego, na que reclama a execución do proxecto de pavimentación dos camiños en Bexo, no concello de Dodro.\nPontón explica nesta iniciativa que o PEIM do ano 2009 incorporou nas súas actuacións a pavimentación de camiños na parroquia de Bexo e por mor das necesidades desa parroquia, solicitouse unha modificación no proxecto para que as obras foran realizadas naqueles camiños con maior necesidade de amaño. A deputada do BNG salienta que, os meses pasaron e esta situación non se levou a cabo, a pesar de contar coa documentación requirida para a execución das obras.\nPara Ana Pontón, a paralización deste proxecto é "produto da desidia e obstáculos da Xunta de Galicia para que non se inicien e executen as obras".\nPola súa banda, o Bng local, que forma parte do goberno bipartito dodrense, vai informar aos veciños de Bexo este xoves 25 (hai convocada unha charla) e tamén presentará unha moción no vindeiro pleno municipal, este venres 26 de novembro.\nescribiu Unknown ás 17:08:00 0 falaron ligan este escrito\nMar: a Xunta di que o novo seguro marítimo é "a mellor solución" e os socialistas que é "ruín, vil e miserable aforrar a conta de 30.000 mariñeiros"\ninterpelacion soneira.PDF (210 KB)\nBarbanza-Noia, 24 de novembro de 2010. A lea no Parlamento polo novo seguro do mar segue vizosa. Esta mañá foi a máxima responsable do goberno da Xunta nesta materia, a conselleira de Mar Rosa Quintana, quen defendeu esta medida, mentres a responsable do Psoe en asuntos pesqueiros, Marisol Soneira, criticouna duramente. Poñémoslles íntegras as notas de prensa dunha e doutra para que vostedes se fagan unha idea:\nNota da Xunta:\nRosa Quintana afirma que o novo seguro marítimo é a mellor solución para dar cobertura aos profesionais do mar e ás súas familias\nA conselleira subliñou que “se adecúa ás necesidades e particularidades da frota galega e dignifica aos mariñeiros”\nLembrou que o novo seguro foi promovido polo sector e conta co respaldo da Federación Galega de Confrarías de Pescadores, das tres Federacións Provinciais e da Cooperativa de Armadores de Vigo (ARVI) e de Remolcanosa\nMar traballa nunha póliza axeitada ás necesidades dos mariscadores e percebeiros e sufragará as bolsas de estudos dos orfos do mar\nQuintana informou de que Galicia ofrece colaboración plena de cara á execución do Plan Nacional de Salvamento Marítimo e demanda a coordinación “constante” dos medios “para garantir a operatividade e cubrir as necesidades”\nSantiago, 24 de novembro de 2010.- A conselleira do Mar, Rosa Quintana, afirmou hoxe no Parlamento que o novo seguro marítimo pesqueiro “é a mellor solución para dar cobertura aos profesionais do mar xa que se adecúa ás necesidades e particularidades da frota galega”. Quintana lembrou que, ata o de agora, moitos armadores carecían de protección ao traballar sen seguro a terceiros, e que en caso de accidente, eran eles os que tíñan que pagar, “o que lles podía supoñer a ruína”.\nNa súa intervención a conselleira apuntou que o novo seguro “dignifica a profesión dos mariñeiros ao equiparalos a outros eidos económicos e supón pór a Galicia á altura dos países punteiros de Europa nesta materia”. Tamén subliñou que coa nova fórmula aseguraticia, o diñeiro que invistan os pescadores quedará en Galicia e xerará beneficios para todos os galegos” xa que, segundo explicou, debido á inexistencia de seguros de responsabilidade civil marítima no noso país, “antes favorecíase aos clubes de Protección e Indemnización (P&I) e máis de 5 millóns de euros marchaban ao estranxeiro”.\nQuintana recalcou que foi o propio sector quen promoveu esta fórmula aseguraticia, que conta co respaldo da Federación Galega de Confrarías de Pescadores, das tres Federacións Provinciais e da Cooperativa de Armadores de Vigo (ARVI) e de Remolcanosa. A conselleira lamentou a “demagoxia” que se está facer coa nova fórmula e aclarou, por unha banda, que está a traballar para lograr unha póliza axeitada ás necesidades dos mariscadores e dos percebeiros a pé e, por outra, que ten previsto publicar unha orde de axudas para sufragar os estudos dos orfos do mar.\nA titular de Mar precisou tamén que o seu departamento non descarta ampliar a partida orzamentaria de 250.000 euros, destinados a sufragar o 25% do pago de cada subscrición á póliza obrigatoria, no caso de ser necesario.\nRosa Quintana defendeu “unha xestión do gasto público eficaz” sobre todo, neste contexto de crise económica e puntualizou que deixou sen efecto o anterior proceso de licitación “tras unha fonda reflexión e análise, tras comprobar que con este diñeiro non respondíamos as expectativas do sector nin achegábamos nada a maiores”.\nPlan Nacional de Salvamento Marítimo\nPor outra banda, a conselleira considerou “prematuro” avaliar a fondo o Plan Nacional de Salvamento Marítimo “ata ter máis coñecemento do mesmo, como xa demandamos ao Ministerio”. Quintana explicou que a Xunta non participou na redacción directa do documento, xa que é competencia do Ministerio de Fomento, pero si trasladou as súas achegas a través do órgano de coordinación ao abeiro do convenio de colaboración subscrito entre a Xunta e este departamento do Goberno do Estado. Neste sentido, a principal demanda da Consellería de cara á execución do plan é “o afianzamento e mellora constante da coordinación e dos medios técnicos e humanos para atender as emerxencias no mar e a colaboración mutua co Estado”.\n“Non importa tanto ter máis medios senón definir e garantir a súa operatividade, é fundamental que sexan capaces de atender as emerxencias”, dixo. Ao respecto, lembrou outra das reivindicacións da Consellería, a substitución do vello Helimer 210 con base na Coruña por un aparello punteiro, “capaz de atender unha evacuación a moitas millas da costa”. Ademais, a conselleira xa lle trasladara ao Goberno central a súa decepción pola decisión de desmantelar o equipo técnico de expertos que, adscrito ao antigo Centro de Prevención e Loita contra a Contaminación Marítima (CEPRECO), tiña sede na Coruña.\nRosa Quintana ofreceu colaboración plena de cara á execución do Plan e espera “ter voz cualificada no seo da Comisión Nacional de Salvamento Marítimo, xa que será positivo para os intereses de Galicia”. A conselleira recalcou que a loita contra a contaminación é unha das prioridades do seu departamento e incidiu nos esforzos que fixo a Xunta nesta materia, coa adquisición dos buques Irmáns García Nodal e Sebastián de Ocampo, o frete do Ría de Vigo, a compra das dúas aeronaves - Pesca I e Pesca II- ou os sistemas de dobres tripulacións que garante a resposta inmediata as 24 horas dos 365 días do ano. A titular de Mar sostivo que son exemplos claros de que “Galicia fixo os seus deberes e cumpriu coas súas responsabilidades” e considéraos un aval para participar neste órgano.\nA conselleira avanzou que, a maiores, a Xunta está ultimando o desenvolvemento normativo do Plan Territorial de Continxencias por Contaminación Mariña de Galicia “para melloralo” e asegurou que “en breve” estará lista a proposta de reforma do Consello Galego de Pesca, que dará acollida no seu seo á Comisión de Seguridade Marítima.\nNota de prensa do Psoe:\nSoneira asegura que Feijoo aniquilou todalas medidas de protección dos mariñeiros\nOS SOCIALISTAS CUALIFICAN DE RUÍN, VIL E MISERABLE A DECISION DE AFORRAR CARTOS A CONTA DOS 30.000 MARIÑEIROS QUE, DENDE OCTUBRE CARECEN DE NINGÚN SEGURO DE ACCIDENTES\n-A portavoz de Pesca do Grupo Parlamentario dos Socialistas de Galicia, Marisol Soneira asevera que dende o 1 de outubro, ningunha persoa que se dedique a actividade pesqueira e marisqueira está cuberta por ningún seguro de accidentes e tampouco poden acceder a ningún tipo de subvención\n- Sobre á supresión do seguro de mal tempo afirmou que a Conselleira do Mar “xogou cos mariñeiros á ruleta rusa”\nSantiago de Compostela, 24 de novembro de 2010. A portavoz de Pesca do Grupo Parlamentario dos Socialistas de Galicia, Marisol Soneira defendeu hoxe unha interpelación sobre a renuncia da Xunta ao asinamento do contrato do seguro colectivo de accidentes do mar. A portavoz de Pesca asevera que desde o 1 de outubro “un goberno de burócratas, presidido por Feijoo, e sen unha pinga de sensibilidade optou por aforrar de onde non debía”. Advirte que o Goberno do Partido Popular optou por aniquilar unha das medidas de protección social que cubría a tódolos homes e mulleres do mar, sen exclusións. Soneira cualificou esta decisión como “ruín, miserable, é unha vileza política”. E preguntoulle si hoxe veu tamén ao Parlamento a vender seguros.\nA deputada socialista denunciou que desde o pasado 1 de outubro 30.000 homes e mulleres que traballan no mar carecen da protección dun seguro de accidentes que estaba en vigor dende os anos noventa. Asegura tamén que desde o pasado 1 de outubro ningún mariñeiro galego enrolado en flotas doutras comunidades autónomas ou de países terceiros ten cubertos uns mínimos en caso de accidente ou falecemento, como contemplaba o seguro de accidentes vixente ate esa data. E tampouco, ningunha mariscadora, ningún percebeiro, ningún bateeiro, ningún membro de Cruz Roxa que participe no rescate dun naufraxio ou dun desaparecido (Caión), ten cuberto os accidentes e os perigos que a súa profesión leva adheridos.\nPola contra advirte que a Consellería do Mar gasta, cada cuadrimestre, esa mesma cantidade en convenios con medios de comunicación, ou en construír unha goleta para darlle gusto a un amigo.\nAsí as cousas Soneira asevera que dende o 1 de outubro, ningunha persoa que se dedique a actividade pesqueira e marisqueira está cuberta por ningún seguro de accidentes e tampouco poden acceder a ningún tipo de subvención.\nA deputada tamén se referiu á supresión do seguro de mal tempo e afirmou que a Conselleira do Mar “xogou cos mariñeiros á ruleta rusa”. E cualificou a xestión da Xunta neste asunto como “unha vendedora de seguros mala”, xa que tratou de agochar algunhas cláusulas. E preguntoulle porque non dixo que a póliza milagreira leva implícita unha franquicia de mil euros?. Ou porque porqué non dixo que hai empresas que ofertan o mesmo con franquicias de 500 euros?\nescribiu Unknown ás 16:41:00 0 falaron ligan este escrito


Inicio / Concellos / Pedrafita do Cebreiro / Que facer\nTipo: Sendeirismo, 4x4, ecuestre ou bicicleta de montaña\nLocalización: Concello de Pedrafita do Cebreiro. Parroquias de Zanfoga e Riocereixa\nItinerario: Brañas da Serra – Chan de Pena\nDistancia: 24Km Ida e volta\nDuración: 6:30h Ida e volta a pé\nLugares de interese: Brañas da Serra (area recreativa), miradoiro da Fonte do Vaso, Monte do Faro, miradoiro de Pena do Tallo , Chan de Pena (ermida)\nObservacións: A ruta de Brañas da Serra – Chan de Pena pódese complementar coa Ruta da devesa de Courel (pertence o concello do Courel)\nO recorrido desta ruta serpea polos montes lindantes coa provincia de León e a Serra de Courel. Conta con magníficas vistas e avístanse marabillosas devesas de faias (as máis meridionais de Galicia).\nDende A Pena do Tallo pódese divisar prácticamente todo o municipio de Pedrafita e, dende O Monte do Faro, pódese avistar a Serra do Courel, así coma acceder á Ruta da devesa de Courel, que remata nunhas fontes de augas medicinais moi apreciadas polos poboadores da zona. Nesta ruta tamén podemos atopar plantas medicinais e distintos tipos de bosques de árbores.\nTipo: Sendeirismo, ecuestre, bicicleta ou turismo\nLocalización: Concello de Pedrafita do Cebreiro (Parroquia de Pedrafita, O Cebreiro, Liñares, Hospital, Padornelo e Fonfria)\nItinerario: Pedrafita – O Cebreiro – Liñares – Hospital – Padornelo – O Poio - Fonfria\nDuración: 5h a pé\nLugares de interese: Porto de Pedrafita, área recreativa do Val de Cabrita, miradoiro de Pedrafita, miradoiro do Cebreiro, conxunto etnográfico do Cebreiro, Liñares (igrexa), alto de San Roque (monumento ao peregrino), Hospital da Condesa (igrexa), Padornelo (igrexa), Alto do Poio (miradoiro), Fonfría (igrexa), hórreos, casa típicas da montaña, restaurantes….\nObservacións: Lenda do Milagre e O camiño Francés. Ruta do Lago Maior (complementaria)\nO recorrido desta ruta comeza en Pedrafita, o centro neurálxico deste concello, para chegar a O Cebreiro, onde se xunta co Camiño Francés que seguirá ata o seu remate en Fonfría.\nDende o punto de vista da natureza, é un paraíso incomparable para gozar das súas fantásticas vistas panorámicas ao longo do seu percorrido, xa que podemos divisar a Serra dos Ancares, A Serra do Courel, a Serra do Piornal e a comarca do Bierzo. Por outra banda, temos que destacar que pasa polo Alto do Poio, o punto máis alto do Camiño Francés.\nDende un punto de vista espiritual e arquitectónico, gozaremos das súas igrexas e ermidas coa típica arquitectura da montaña lucense, das pallozas: vivendas prerrománicas que se conservan en perfecto estado no pobo do Cebreiro, dos hórreos típicos da zona e dos monumentos que se levantaron en honor á peregrinación á tumba do apóstolo Santiago. Destes monumento arquitectónicos hai que destacar a Igrexa de Santa María a Real do Cebreiro que ten as súas orixes no S. IX e é considerada o monumento máis antigo do Camiño Francés.\nÉsta tamén é unha fabulosa ruta para degustar a gastronomía típica do concello. Nela podemos degustar exquisitos manxares, como son o Queixo do Cebreiro e pratos que levan como base éste, pratos feitos con produtos derivados do porco da zona, a carne de tenreira galega criada na nosa comarca….\nComo complemento desta ruta podemos realizar a Ruta do Lago Maior e empaparnos de espiritualidade nun pequeno traxecto do Camiño de Santiago así coma da Lenda do Milagre (O Milagre do Santo Grial do Cebreiro)\nLocalización: Concello de Pedrafita do Cebreiro. Parroquia do Cebreiro\nItinerario: Barxamaior – Fontevedra – O Cebreiro\nDistancia: 6.4 Km Ida e volta\nDuración: 2h ida e volta a pé\nLugares de interese: Barxamaior (casa de Juan Santín, castiñeiro centenario, hórreos, ermida), Fontevedra (hórreos) e conxunto monumental O Cebreiro (pallozas, igrexa, reliquias, cruceiro…)\nObservacións: Lenda do Milagre\nO recorrido desta ruta é, o que segundo conta aLenda do Milagre, facía Juan Santín; un dos protagonistas do Milagre do Santo Grial do Cebreiro. Este milagre aconteceu cando, nun día de forte temporal de neve, un monxe celebraba misa na capela do Cebreiro alá polo ano 1300. Un veciño do pobo de Barxamaior desafiou a tempestade achegándose ata O Cebreiro para escoitar misa. O monxe menos prezou o sacrificio do fregués, exclamando cando o viu chegar: “cual viene este otro con una tan gran tempestad, y fatigado, a ver un poco de pan y vino”. Nese momento, a hostia converteuse en carne e o viño en sangue, e a virxe dos Remedios (Santa María a Real do Cebreiro) inclinou a cabeza para contemplar o acontecemento e quedou nesa postura.\nNesta ruta podemos ver: o castiñeiro centenario que, segundo din, plantou Juan Santín e a casa onde viviu, hórreos, as famosas pallozas do Cebreiro, a igrexa de Santa María a Real do Cebreiro ( o relicario onde se gardan as reliquias do milagre do s. XV, o cáliz e patena do s. XII (forma parte do escudo de Galicia), Santa María a Real do Cebreiro, tumbas dos protagonistas do milagre, baptisterio para o bautismo por inmersión do s. IX, sagrario que representa a tumba do apóstalo Santiago, a tumba do párroco Elías Valiña, un dos grandes benfeitores das peregrinacións a Santiago, as imaxes de San Bieito e San Francisco de Asís), un cruceiro, o Hostal de peregrinos San Xiraldo de Aurillac, o Monumento O Gaiteiro, a Cruz do Promotorio...\nDende un punto de vista menos relixioso, esta ruta é de interese polas súas fermosas vistas, a súa fauna e flora , tanto dende os puntos de comezo e remate da mesma coma ao longo do seu percorrido, así coma os elevados valores etnolóxicos e artísticos que atopamos nela.\nEsta ruta é recomendable tanto para xente que busca lugares con valores espirituais e relixiosos coma para a que busca gozar da natureza e patrimonio artístico.\nLocalización: Concello de Pedrafita do Cebreiro (Parroquia de Hospital)\nItinerario: Hospital da Condesa- Pozo do Lago Maior\nDistancia: 2Km Ida e volta\nDuración: 30min Ida e volta a pé\nLugares de interese: Hospital da Condesa (igrexa), vistas panorámicas e lago glaciar\nObservacións: Interesante ruta como complemento o Camiño Francés\nÉ unha ruta moi corta que comeza en Hospital da Condesa, un dos núcleos de paso do Camiño de Santiago, e remata nun pequeno lago glaciar duns 100m de largo por 25m de ancho. Ao longo do seu percorrido podemos escoitar o son da auga baixando pola montaña por pequenos regatos e gozar de marabillosas vistas panorámicas da Serra dos Ancares e da Serra do Piornal.\nEsta ruta é recomendable para a xente que goza da natureza como complemento ao Camiño de Santiago.\nTipo: Sendeirismo, turismo, ecuestre ou bicicleta\nLocalización: Concello de Pedrafita do Cebreiro (Parroquias de O Cebreiro e Padornelo) e concello de As Nogais (Parroquia de Noceda)\nItinerario: San Pedro - Busnullán\nDistancia: 20Km Ida e volta\nDuración: 5:·30h Ida e volta a pé\nLugares de interese: San Pedro, Penas de San Pedro, río Navia, muíños, Busnullán ( muíños, nacemento do río Navia, hórreos, ermida…)\nObservacións: Río Navia e muíños\nO recorrido desta ruta segue o son do Río Navia, e, como o seu nome indica, o máis destacado da ruta son os seus muíños. Durante este itinerario podemos divisar 18 muíños (algúns seguen funcionando hoxe en día), hórreos, fantásticas vistas así como o nacemento do río Navia.\nEsta ruta é recomendable para a xente que goza coa tranquilidade da natureza, o son das augas do río e das actividades agrícolas e gandeiras típicas desta zona da montaña lucense.


Redacción | Xoves, 27 de Xuño de 2019, 12:39\nEstes encontros súmanse ás sucesivas peticións realizadas desde SATSE aos responsables do Ministerio do Interior, a través de cartas ou contactos persoais, para que dean unha "solución definitiva" a un "problema enquistado" desde hai anos e que se agravou nos últimos tempos. E é que, tal e como lembrou SATSE , na actualidade hai de media só unha enfermeira para atender a 100 presos.\nRespecto diso, SATSE avisou de que os enfermeiros se han convertido en profesionais sanitarios "para todo", véndose obrigados a realizar funcións que non lles corresponden como, por exemplo, a asistencia de graves urxencias. "Doutro lado, a modificación do sistema de gardas xerou unha situación caótica que obriga a isto profesionais a estar nunha permanente situación de dispoñibilidade e, nalgúns casos, a ter que desprazarse ata 100 quilómetros cando son requiridos", engadiu o sindicato.\nAdemais, apostila, "non poden gozar", en moitas ocasións, dos períodos de descanso adecuados despois das súas xornadas de garda. Ao mesmo tempo, SATSE lembrou que nivel retributivo, os profesionais de Enfermería tamén sofren unha "clara discriminación" con respecto aos seus compañeiros que traballan nos servizos de saúde, ao cobrar preto de 500 euros menos ao mes, sen terse tampouco en conta as especiais condicións de perigo e penosidad que son "inherentes" ao seu desempeño laboral.\n"Un traspaso de competencias que debeu producirse o 1 de decembro de 2004, segundo a Lei 16/2003, do 28 de maio, de Cohesión e Calidade do Sistema Nacional de Saúde, e que acabaría coa discriminación que sofre a poboación recluída con respecto ao resto de cidadanía, ao recibir unha atención diferente e en peores condicións", resolveu o sindicato.


A asociación veciñal 'Combarro', molesta polo silencio do Concello no proxecto de reforma da PO-308 - Pontevedra Viva\nVenres 26 de Xullo, 2019 ás 07:00 do Venres 26 de Xullo, 2019\nValentín Silva, presidente da asociación veciñal 'Combarro' do Concello de Poio, mostrou o seu malestar nun escrito sobre a forma en que está a proceder o goberno municipal de Poio en relación ao movemento veciñal. Sinalan que faltan reunións e non se contesta aos numerosos escritos con demandas. En concreto, fan referencia ao proxecto de reforma da PO-308 que acomete a consellería de Infraestruturas da Xunta de Galicia.\nA asociación presentara en novembro de 2018 un total de 33 alegacións a este proxecto, no tramo que vai desde a rotonda de Fontenla ata O Covelo. Pola súa banda, o Concello fixera 12 alegacións, segundo manifestan desde este colectivo, que quere saber que seguimento se está a realizar a estes recursos e se é posible realizar unha posta en común de todos eses escritos.\nReclaman do goberno tripartito de Poio explicacións sobre este proxecto e que asuma responsabilidades políticas para coñecer de primeira man como se vai a desenvolver esta obra de relevancia para a seguridade viaria dos veciños desta contorna.


Created: 16 Setembro 2007 16 Setembro 2007\nO Camariñas conta as súas derrotas por partidos Reportaxe fotográfica do partido Fisterra - Camariñas O Fútbol Club Camariñas volveu perder esta vez ante o Fisterra nun partido onde acusaba moitas baixas. O resultado foi de 2 a 0 a favor dos fisterráns. Estamos a facer a crónica deste partido ademáis de unha completa reportaxe fotográfica. Nunhas horas poderás ver todo publicado. Por outro lado o Porteño da Ponte do Porto gañou ao Malpica por un tanteo de 3 a 1 e os veteranos volveron perder 4 - 2. ...\nPáxina 140 de 142


Dous Susos, dous libros - Cee - Que pasa na costa\nDous Susos, dous libros\nCee Muxía Ponteceso Cultura\nMenuda alegría que nos dá ver que dous dos poetas máis auténticos da Costa da Morte seguen creando. Suso Lista e Suso Bahamonde xa teñen en marcha os seus novos libros, e entre maio e xuño teremos varias presentacións, que de seguro, serven tamén de punto de encontro para poetas e escritores das comarcas de Bergantiños e de Fisterra.\nUltimamente temos visto ao ceense-muxián na fantástica Semana do Libro do CEIP Santa Eulalia de Dumbría; e ao cormelán no mesmo Faro Roncudo contándolles a unha marea de transos o que significa ser percebeiro ou contando a historia da Furna do Osmo. Veremos tamén en breve a Lista no Festiletras falándolle aos pequenos sobre o oficio.\nPero tamén veremos a ambos detrás dunha mesa, lendo algún dos poemas na presentación das súas “criaturas”.\nA Expansión de Suso Bahamonde\nProbablemente, este 15 de maio nacerá a criatura. “Expansión”, que será o seu segundo libro propio (ten participado noutras recompilacións poéticas), tras “Óxido nas flores da tarde”, publicado hai xa 13 anos, foi finalista do I Certame de Poesía ¨Ardeiro¨de Negreira en 2012, un certame que vencía, por certo, o libro do camariñán Rafael Lema “Alturas do monte Pindo”.\nAdemais do libro en si mesmo, “Expansión” nace como un pequeno proxecto alternativo ás cauces tradicionais de publicación, distribución e venda de literatura.\nExpansión é unha autoedición, costexada polo propio autor en colaboración coa editorial Punto Didot, en formato de distribución baixo demanda.\nCoa intención de achegar a poesía á rúa, e non á inversa, o libro venderase en locais de ocio, tales como bares, locales nocturnos, presentacións literarias, concertos, exposicións… ou nas bibliotecas públicas de Concellos da Costa da Morte, e en formato electrónico na rede, para descargar en pdf para calqueira tipo de dispositivo electrónico, por un prezo máis económico.\nA presentación terá lugar tamén nos seguintes meses, en diferentes concellos da Costa da Morte, así como nas principais cidades galegas. Así que haberá que estar atentos a novidades.\nAsí o define a súa compañeira de verso María Lado:\n“Expansión é un poemario nacido da necesidade do colapso, estoupar. Unha reflexión sobre a fráxil e azarosa existencia, sobre o lugar e misión de cada pequeno latexo de vida no universo e, en consecuencia, é tamén un libro sobre a extinción, a soidade, a falta, a morte... e o que vén despois, ese universo descoñecido”.”.\n”Salseiros”, de Suso Lista\nUn home coa arte inserida na alma. E non hai máis que ver a pedazo de galería de arte efímera que está creando no seu Facebook, recollendo, tódolos días unha foto da área da praia do Osmo. Aínda lembramos cando escribía os seus contos en QPC, aló polo 2009 e 2008. Precisamente moitos destes textos, publicados tamén no seu blog, aquel “Espacio emocional e literario dun percebeiro do Roncudo”. Pero é que este home fai de todo, e todo o que toca faino ben. Como botamos de menos ese Para mariñeiros nós...\nHoxe xa prepara a presentación inicial de “Salseiros”. Será o sábado 31 de maio, e como non podía ser doutro xeito, será en Corme. A obra, editada por “Edicións Embora”, é precisamente unha recompilación de textos, cheos de sal, de ironía, de lembranzas. A súa acidez de seguro que convirte a obra nun “bestlseller” galego, pois a facilidade coa que se len os seus textos é directamente proporcional á súa simpática retranca natural.\nAlfredo Conde, Premio Nacional de Literatura, abre o libro co prólogo, e cada texto leva unha imaxe, unha foto histórica, que nos leva de viaxe ata o Bergantiños de sempre.\nLires recupera a Danza de Arcos no seu Festival Folclórico previo á Festa Folk


A Asociación Laver da provincia de Jiangsu-Enterprise News-NANTONG CHITSURU FOODS CO., LTD.\nA Asociación Laver da provincia de Jiangsu\nTempo: 2017-10-18 Golpea : 109\nA Asociación Laver da provincia de Jiangsu creouse en Nanjing o 15 de febreiro de 2003. É a primeira asociación de lavandeiros civil e provincial en China. Ten como obxectivo mellorar o grao de organización para o desenvolvemento do negocio.\nO 16 de outubro de 2017, o noso xerente asistiu á reunión da asociación de lavandeiros. Da reunión, soubemos que había setecentos e once mil cartóns de algas secas entrando no mercado desde decembro de 2016 ata abril de 2017. E o volume de negociación foi de cincocentos dezanove mil trescentos. A súa relación de facturación foi do 73 por cento. O prezo medio de derrubamento foi de 68.92 ¥ / 100 follas.\nEn comparación co mercado de xaneiro de 2016, as algas secas que entraron no mercado diminuíron cento setenta mil cartóns. O volume de negociación reduciuse a douscentos sesenta e un mil seiscentos. Non obstante, o prezo medio no mercado aumentou un 17%.\nAnterior Os beneficios do vinagre\nSeguinte: Nantong Qianhui Trading Co, Ltd estableceuse formalmente


O paxaro cuco\nNado no xélido Báltico e co rostro algo picado de varíolas, a súa historia puido ser triste como a daquel Akákievich de Gógol.\nPero Kahn decidiu vivir dúas vidas.\nDúas vidas simultáneas, con dúas mulleres, con dúas familias.\nComo o paxaro cuco, sobrevoou outros ceos para buscar outros niños.\nDúas vidas sucesivas, a do arquitecto intranscendente e a do profeta da luz e a xeometría.\nSementou o mundo de obras mestras en apenas un par de décadas: Salk, Kimbell, New Haven, Ahmedabad, Dahka.\nNunca saberemos que levou a Kahn dunha vida á outra; sempre imaxinaremos que viviu algunha outra máis que ninguén contou aínda.\nNew Bedford, primaveira de 2014


APROBADA NO PLENO A REGULACIÓN DA PARTICIPACIÓN CIDADÁ NOS PROCESOS DE PLANIFICACIÓN, ELABORACIÓN E AVALIACIÓN DA NORMATIVA MUNICIPAL\nNa sesión saíu tamén adiante una moción contra o peche do CPI Monte Caxado, en As Pontes, que contou con todos os votos favorables excepto os dos edís do PP\nNarón, 29 de xuño de 2017. Co único voto en contra do edil de ENE, a corporación local aprobou regular a Participación Cidadá nos procesos de planificación, elaboración e avaliación da normativa municipal do Concello de Narón. A proposta saíu adiante, co que as normas, ordenanzas –non orzamentarias nin fiscais- e regulamentos municipais someteranse a unha consulta previa para que a veciñanza poida formular as consideracións que estime oportunas sobre as mesmas. Así mesmo, facilitarase o labor ofrecendo a posibilidade de que presenten esas consideracións a través dunha plataforma que se habilitará para tal fin, evitando con esta proposta da área de Novas Tecnoloxías que teñan que desprazarse ao Concello para facelo.\nA corporación local acordou ademais prorrogar durante catro anos o actual Plan de Igualdade Municipal, co fin de reforzar as áreas desenvoltas en menor medida e abundando nas actuacións que foron máis exitosas, sen que sexa necesario introducir modificacións nin novas liñas de traballo, tal e como se indicou desde o Servizo Sociocomunitario Municipal, en aras a un informe realizado pola adxudicataria. O acordo aprobouse por unanimidade, ao igual que, a continuación, o convenio de colaboración entre o Concello de Ferrol e a Mancomunidade de Concellos da Comarca de Ferrol para mellorar o servizo da Casa de Acollida de Ferrol, creada no ano 1986 e único centro destas características no ámbito territorial. Os concellos da comarca achegarán 12.436 euros á Mancomunidade no presente exercicio para as melloras a realizar, se ben nas anualidades de 2018 a 2020 a contía ascenderá a 18.782 euros.\nEn canto ao servizo de Axuda no Fogar, o tripartito naronés –TEGA, PSOE e BNG- e os edís do PP e EU aprobaron a adxudicación do contrato á empresa Clece SA, por un importe máximo de 3.133.278 euros para os dous anos de duración do contrato. Desta cantidade, 3.050.178 destinaranse ao servizo de Dependencia, se ben os 83.100 restantes ao de Libre concorrencia.\nA proposta de aprobación de acordos relativos á empresa Mixta Cosma tamén saíu adiante, coa abstención de ENE, acordando conferir ao alcalde, José Manuel Blanco, á representación de Narón na vindeira Xunta Xeral de Accionistas de Cosma SA, na que se someterán a aprobación as contas anuais e se proporá a aplicación do resultado, correspondentes ao exercicio pechado de 2016.\nAprobáronse esta mañá por unanimidade subvencións a clubes e entidades deportivas locais. Destináronse a este fin un total de 39.503 euros e os beneficiarios das subvencións son: o Club Tiro Olímpico El Castro, a Sociedad de Pesca Deportiva Río Xuvia, a Unión Colombófila Mensajeras Mariñas Altas, o Club de Cazadores A Faísca, o Moto Club Fojeteiros, o Círculo de Xadrez Narón, MTB Eskornabois, o Auto Club Clásicos Narón, o Club Deportivo A Solaina, o Club de Fútbol Sala Narón, Pikate Racing, o Club Fútbol Estrela, o Club Deportivo Lodairo, o Club Pádel Narón, a S.C.R.D. Scalextric Club Ferrolterra, a Escola de Kárate A Gándara, o Club Narón Tenis de Mesa e o Club Deportivo Narón. Denegouse a do San Mateo Club de Fútbol, que poderá tramitala en canto achegue a certificación de débedas coa Axencia Tributaria de Galicia, de presentación obrigatoria para optar a estas axudas.\nAsí mesmo, saíu adiante por asentimento unha declaración institucional con motivo do Día Internacional do Orgullo LGTBQI, para facer visibles os valores da igualdade, o respecto, a diversidade, a liberdade e a non discriminación.\nNo apartado de mocións, o PP presentou unha para aplicar bonificación no Imposto sobre Vehículos de Tracción Mecánica en función das súas emisións, contemplando esta medida na vindeira modificación da Ordenanza fiscal nº 4, reguladora do citado imposto. A proposta dos populares aprobouse por unanimidade da corporación local.\nFóra da orde do día, por vía de urxencia presentáronse varias mocións. Aprobouse, coa abstención do PP a presentada por EU, en apoio ao exdirixente sindical Xesús Anxo López Pintos e rexeitando a aplicación da Lei Mordaza; tamén cos mesmos votos saíu adiante unha do BNG sobre o Plan de Mellora de Camiños Rurais, instando ao goberno galego a incrementar a dotación do citado plan nos concellos e dotalo dun orzamento plurianual. Sobre a proposta impulsada pola Xunta, o alcalde incidiu no feito de que suporá que Narón pase a recibir da administración autonómica de 80.000 euros nunha anualidade a 52.000 nun plan bianual, ao reducirse drasticamente os fondos dispoñibles.\nTamén por vía de urxencia se presentou outra moción do PP, que neste caso non se aprobou, sobre recuperación de espazos fluviais. O alcalde, José Manuel Blanco, incidiu en que o texto debería incluír a petición á Xunta e ao Estado de que se transfiran as competencias dos ríos e costas aos Concellos, para poder actuar nesas zonas sen ter que solicitar permisos ou expoñerse a sancións. Rexeitouse tamén unha de ENE para a adhesión do Concello á Axencia de Protección da Legalidade Urbanística (APLU), destacando o rexedor local que desde o Concello de Narón se remiten á APLU todos os expedientes que son da súa competencia.\nFinalmente a corporación aprobou cos únicos votos en contra do Partido Popular unha moción contra o peche do CPI Monte Caxado, en As Pontes, comunicado ao centro pola Xunta unilateralmente e sen previo aviso na véspera do remate do curso escolar. Polo tanto, os grupos municipais de Terra Galega, PSOE, BNG, e o Grupo Mixto (ENE e EU) acordaron manifestar o seu apoio á comunidade educativa do CPI Monte Caxado, opoñéndose ao seu peche. Do acordo darase traslado á dirección do centro e á ANPA, ao Concello das Pontes e á Consellería de Cultura, Educación e Ordenación Universitaria da Xunta de Galicia.


Solidariedade con Herrira. Non máis represión contra o pobo basco! - Mar de Lumes\nO pasado día 30 de setembro as forzas policiais españolas detiñan por orde da Audiencia Nacional 18 militantes da organización basca de solidariedade coas presas e presos políticos, Herrira, entrando violentamente nas súas sedes e pechando a súa páxina web. Retomando a doutrina do “todo é ETA”, aplícaselles a lei antiterrorista e persoas que desenvolven unha labor totalmente pública e com amplo apoio social. De feito, Herrira conta cunha enorme implantación por toda a xeografía basca, e foi a convocante das maiores manifestacións que se teñen celebrado en Euskal Herria, en demanda do respeito polos dereitos das persoas presas e de pasos cara á resolución do conflito. Non hai moito, varias das persoas detidas estiveran na Galiza reuníndose con diversos axentes políticos e sociais da nosa nación, que lles manifestaron un pleno apoio ás súas reivindicacións.\nO Estado Español xoga xa á desesperada, pois sabe que pola vía da represión non poderá frear o movemento popular basco. Detendo e xulgando militantes só por desenvolveren traballo político e solidario, como neste caso, España demostra que non ten interese nun marco de paz e normalidade política, pois teme o avance democrático das posicións políticas en favor do dereito a decidir e a independencia, que xa en Cataluña desbordan as estreitas marxes da constitución e o rexime pós-franquista.\nFeitos como os do luns demostran que falta moito ainda para que chegue a paz a Euskal Herria, e o estado non está disposto a dar pasos nese sentido, máis ben ao contrario. Consciente da súa derrota, tentará atrasar o máximo posíbel a chegada dun escenario que os pasos unilaterais dados pola esquerda abertzale e o conxunto do movemento de liberación nacional e social vasco van facer chegar máis cedo que tarde: o pleno respeito dos dereitos humanos para todas as persoas (tamén as que ainda están presas) e o pleno exercicio do dereito colectivo a decidir o propio futuro en liberdade e sen imposicións de ningún tipo.\nNese proceso, o pobo basco contará con toda a solidariedade das galegas e galegos que sentimos como propia calquera loita en favor da soberanía e da xustiza social, particularmente próxima no caso de Euskal Herria, pois os nosos inimigos son comúns.\nPolos dereitos d@s pres@s.\nPola resolución do conflito.\nNon máis represión contra o pobo basco.\nSolidariedade con Herrira!


09 julio 2020 13:47 h.\nentrevista PSdeg gonzalo-caballero elecciones autonómicas 2020 12-J\nO líder dos socialistas galegos vese presidente a partir do domingo. Cre que a alianza con Galicia en Común e BNG "acertará" e garante que o primeiro que fará será buscar un pacto pola reconstrución e reunirse con Sánchez.\nA campaña remata. Que sensacións lle deixa?\nMoi positivas. Hai moi boa receptividade ás propostas e á candidatura ao longo do territorio. Percibimos unha demanda de cambio e unha esperanza progresista vinculada a un triunfo electoral do PSdeG. Temos boas vibracións e o electorado está mobilizándose; vai ser un tsunami electoral que vai derrotar á dereita.\nAs enquisas non se moven moito. Está preocupado?\nA mellor enquisa son os resultados electorais das xerais e municipais de 2019. Hai oito meses votamos en Galicia e o 55% fíxoo en clave progresista. O PSdeG goberna hoxe cinco das sete cidades, tres deputacións e máis de cen concellos... Esa é a mellor enquisa. Se os progresistas concentran o voto no PSOE haberá unha derrota clara dunha dereita que non estivo á altura nestes once anos.\nComo pode influír o brote da Mariña nestas eleccións?\nEstamos moi preocupados por ese brote, porque Feijóo dicía que estaba controlado e 24 horas despois decretou o illamento de 14 concellos e 70.000 galegos. O número de contaxios é maior hoxe que cando se decretou a emerxencia sanitaria o 13 de marzo e a maioría están concentrados na Mariña. O que lle pedimos ao presidente é que compareza no Parlamento en lugar de agocharse. E tendémoslle a man dos alcaldes socialistas da Mariña para tratar de atallar este brote. En todo caso, o PSdeG constituíu en marzo un grupo de expertos sanitarios con longa traxectoria para abordar esta pandemia, así que temos o mellor equipo sanitario para tomar as rendas da consellería a partir do domingo para responder a estes brotes e fortalecer a sanidade pública. Estamos preparados para gobernar Galicia.\nCre que habería que suspender as eleccións na Mariña?\nAs eleccións na Mariña o domingo son moi complexas porque hai milleiros de persoas en corentena e que, malia que Feijóo lles di que poden ir votar, están preocupados. E a Xunta quérelles pasar a responsabilidade aos concellos, que non teñen autoridade ningunha sobre médicos, centros de saúde ou sobre o hospital.\nTeme que caia a participación?\nÉ unha posibilidade que existe. Nós pedimos que a xente participe e que vote en liberdade. E aqueles que votaron PSOE o ano pasado, que o fagan novamente porque é crucial acertar nesta crise para darlle unha saída pola esquerda.\nPlenamente satisfeito. Tanto compañeiros do partido como a xente pola rúa me felicitaron por un debate que amosou un proxecto esgotado, o do PP, fronte a un PSdeG que lidera o cambio e no que os galegos poden confiar. As tres dereitas atacáronme de forma continua porque saben que o próximo presidente da Xunta será o candidato do PSdeG.\nQue lle trasladou Pedro Sánchez estes días de campaña en Galicia?\nPedro tamén me felicitou polo debate e está totalmente pendente dos temas que preocupan en Galicia. E eu trasladeille que en canto haxa un goberno progresista en Galicia reunireime con él para marcar unha folla de ruta que dé solución aos problemas dos galegos: apostar polos servizos públicos coa convocatoria de 5.000 prazas para profesionais sanitarios en canto o Goberno elimine a taxa de reposición, crear 2.000 prazas en residencias públicas para maiores, libros de texto gratis, un ordenador por alumno, primeiras matrículas gratis na universidade a partir xa do vindeiro curso... E traballarei tamén nunha folla de ruta económica.\nComo se entende con GeC e BNG?\nEu non son nacionalista, son galeguista; e non son rupturista, son reformista. Pero o único cambio de goberno posible que remate co control da dereita rancia e caciquil en Galicia é o pilotado polo PSOE. Cos outros partidos teño unha boa colaboración e entendo que son aliados. E igual que gobernamos xuntos nas deputacións con presidentes socialistas, na Xunta tamén acertaremos.\nRemata a campaña sen unha solución para Alcoa sobre a mesa.\nO presidente da Xunta non ten folla de ruta para Alcoa; Feijóo é o problema, non parte da solución. Eu levo máis de 20 anos traballando en política económica e estou comprometido con Alcoa. Traballarei desde o primeiro minuto co Goberno de España e contemplarei calquera intervención legal e viable para que non paren as cubas.\nQue será o primeiro que faga se chega á Xunta tras o 12-X?\nConvocarei os partidos, o poder municipal e as forzas sociais para un grande acordo pola reconstrución. E xa lle trasladei a Sánchez que me reunirei con el para compartir e esixir unha folla de ruta que lle dea solución a Alcoa.\nMOI PERSOAL | "O domingo pola noite estou disposto a darlle medio grolo a un cubata para celebralo"\nNunca sae da casa sen...\nSen as chaves, sen o móbil e agora, tamén sen a mascarilla.\nÉ vostede moi tecnolóxico?\nO necesario para vivir nun mundo de transformacion dixital.\nLeva as súas redes sociais?\nEu levo directamente o Twitter e o Facebook, mentres que me botan unha man con Instagram e tamén coa outra páxina que teño en Facebook, a que é electoral.\nPois como todos: con preocupación polo que estabamos vivindo e, de xeito especial, pola xente máis próxima como os meus pais. Estiven na casa coa familia e cos nenos, algo que agradecín nunha etapa política na que estou moitísimo menos do que me gustaría. De todos os xeitos, a miña vida académica ensinoume a estar moito tempo recluído.\nQue tal o tratan como vigués cando vai a A Coruña?\nExtraordinariamente ben. Teño alí familia e bos amigos e encántame a cidade.\nQuédalle algo de tempo para ler nesta campaña?\nNesta campaña queda moi pouco tempo para ler. E o certo é que me gustaría ler moito máis do que podo, porque son un lector empedernido.\nLeva máis de dous anos metido nun coche percorrendo Galicia. É dos que viaxa con música?\nHabitualmente non. Se vamos varios imos falando e, se non, ás veces vou traballando.\nO seu lugar favorito en Galicia?\nToda Galicia é excepcional. Por dicir un lugar costeiro, as illas Cíes e un de montaña, pois O Courel.\nTeño viaxado moito por distintas cuestións, sobre todo profesionais e académicas, pero sempre queda moito mundo por coñecer. Un lugar ao que non puiden ir e me gustaría é Exipto.\nA verdade é que me gusta moito e si que a boto de menos. E iso que non hai tanto que a deixei porque o ano pasado a estas alturas aínda estaba corrixindo exames.\nConfesou que nunca bebera un cubata. Se chega este domingo á Xunta animarase para celebralo?\nEstarei disposto a darlle un grolo, ou medio, o domingo á noite, porque imos gobernar.\nGonzalo Caballero: "Estamos listos para gobernar Galicia; hai moi...


Acer anuncia o Liquid E3 e o Liquid Z4, dous novos smartphones económicos – Mallando no Android\nAcer anuncia o Liquid E3 e o Liquid Z4, dous novos smartphones económicos\nacer, mwc14, terminais\nAutor Iago Varela Martínez O día 23 Febreiro, 2014 Non hai comentarios\nAcer vén de desvelar dous novos membros da liña de disposivos Liquid cos que quere competir na gama de entrada ofrecendo terminais económicos, unha característica amplamente demandada polos usuarios nestes tempos. Son o Liquid E3 e o Liquid Z4, e xa puidemos probalos.\nAmbos dispositivos destacan por un deseño coidado, onde prima a delgadez e as aristas redondeadas que melloran a experiencia ao tacto. Así mesmo, inclúen un botón na carcasa traseira (Acer RAPID) que se pode personalizar con diferentes funcionalidades para un acceso rápido, aínda que o dispositivo estea bloqueado: pulsando pouco accederá a unha aplicación que seleccionemos e presionando máis longo á cámara, para que esté sempre operativa.\nAs principais características destes dispositivos resúmense na seguinte táboa:\nLiquid E3 Liquid Z4\nPantalla 4,7″ HD 4″\nProcesador 1,2 GHz Quadcor 1,3 GHz Dualcore\nMem. Interna 4 GB 4 GB\nCámaras 13 MP / 2 MP 5 MP / VGA\nVersión Androd 4.2.2 Android 4.2.2\nDestes datos cabe facer dúas aclaracións: ambos dispositivos compensan a falta de memoria interna coa posibilidade de ampliación por tarxetas microSD e recibirán Android 4.4 KitKat antes do verán, o que seguro será moi importante no Z4.\nAs primeiras impresións destes dispositivos foron bastante positivas, destacando no Liquid E3 a rapidez e fluidez coa que funciona todo e a calidade e velocidade da súa cámara. O Z4 é un dispositivo resultón, aínda que ollo, estamos a falar dun terminal de entrada, orientado apersoas que empezan cun smartphone e que tampouco lle piden moito máis aló das redes sociais e as ferramentas de mensaxería instantánea. Sobre o botón traseiro, pareceunos unha inclusión moi acertada, pois está situado nunha posición semellante ao G2, resultando moi cómodo de manexar.\nAmbos os dous estarán dispoñíbeis no mes de abril, o Liquid E3 por 199 euros e o Liquid Z4 por 99 €. Que vos parecen?\nPrezos do LG G5 e os seus accesorios, os LG Friends\nNo Mobile World Congress puidemos coñecer o LG G5, que …\nO Xiaomi Mi A1 recibe a súa ración de Oreo\nAs usuarias dos Xiaomi Mi A1 están de noraboa, pois …


Miñones di que sinte orgullo da aposta polos Servizos Sociais e por poder solucionar varias necesidades que levaban anos paralizadas – Socialistas de Ames\nMiñones di que sinte orgullo da aposta polos Servizos Sociais e por poder solucionar varias necesidades que levaban anos paralizadas\nPSdeG-PSOE Ames 30 octubre, 2017 Goberno, PSdeG\nFesta Socialista de Ames. 2017\nUn cento de persoas asisten á segunda edición da Festa Socialista amesán que se celebrou en Ortoño\nO alcalde socialista destacou “o compromiso, a unidade e o respecto de todas e todos os membros do equipo de Goberno amesán”\nVillaverde resaltou o traballo diario dos concelleiros e concelleiras socialistas\nO pasado sábado 30 de setembro o PSdeG de Ames celebrou a súa Festa Socialista, nesta ocasión na parroquia de Ortoño, ao carón da carballeira parroquial. Destacan os e as socialistas que ao redor de un cento de militantes, simpatizantes e veciños e veciñas amesás asistiron a esta celebración.\nSegundo explican desde a dirección socialista, esta é a segunda edición da Festa Socialista, á cal pretenden darlle continuidade e prolongala ao longo dos anos. Lembran que a primeira edición celebrouse o pasado ano no Milladoiro e contou coa presenza co secretario xeral do PSOE, Pedro Sánchez.\nNa edición deste ano interviron o secretario xeral local, Francisco Villaverde, e o alcalde amesán, José Miñones; e á festa, ademais do portavoz amesán do Grupo Municipal e concelleiro de Urbanismo e Obras, Blas García, das concelleiras de Servizos Sociais e da de Promoción Económica e Turismo, Luísa Feijóo e Isabel González Cancela; asistiron, tamén, o portavoz do Grupo Socialista no Parlamento de Galicia, Xoaquín Fernández Leiceaga, o ex alcalde de Negreira, Jorge Tuñas, o portavoz socialista de Santiago, Francisco Reyes, o concelleiro compostelá, Gonzalo Muíños, entre outros e outras socialistas da comarca.\nO secretario xeral amesán amosou a súa satisfacción pola celebración desta festa e destacou o traballo que están a realizar os e as concelleiras socialistas amesás e o alcalde no Goberno. “Sabemos que traballades sen descanso para conseguir que Ames mellore e saia do atraso ao que foi sometido nos últimos anos de goberno da dereita” manifestou Villaverde.\nA importancia do diálogo\nPola súa banda o alcalde, José Miñones, destacou na súa intervención a importancia do diálogo, e dixo que os Socialistas de Ames teñen claro que ese debe ser o camiño, e así o entenderon e o decidiron no seu día, hai agora dous anos e medio; “grazas ao mesmo conseguimos acadar o Goberno e tamén mantelo a día de hoxe, con diálogo continuo coas forzas da oposición”, afirmou.\nOs logros acadados na primeira metade do mandato\nContinuou Miñones comentando que o obxectivo que se fixaron ao comezo deste mandato foi o de solventar os problemas, e non créalos; e, de aí que o Goberno que el preside priorizara o arranxo daqueles problemas que levaban estancados durante moitos anos: Cemiterio municipal, a RPT do concello, as licenzas de 1ª ocupación de Raíces ou do Milladoiro, o novo centro de saúde do Milladoiro, etc. “e por ser capaces de solucionar esas necesidades que levaban paralizadas tanto tempo xa nos sentimos orgullosos”, dixo o alcalde.\n“Pero do que máis orgullo temos é dos nosos Servizos Sociais e da nosa aposta por axudar ás persoas que máis o necesitan”, seguiu relatando José Miñones, destacando a contratación de máis persoas para o departamento de Servizos Sociais, a licitación do Transporte Adaptado ou do SAF, o aumento de numero de horas da axuda no fogar en 18.000 horas máis ao ano, a construción dunha vivenda de tránsito, a ordenanza da Renda Básica Municipal, etc. “en definitiva, feitos e non palabras, e por iso insistimos sempre que non somos o mesmo que a dereita” afirmou con rotundidade.\nMiñones proseguiu poñendo en valor a xestión do Goberno amesán durante estes dous anos e medio, e poñendo de manifesto o compromiso, a unidade e o respecto de todas e todos os membros do equipo que dirixe o concello, e dixo que “por ese compromiso conseguimos sacar adiante os orzamentos, aprobar a baixada do IBI, poñer en valor a transparencia, facer máis obras de saneamento, apostar polo rural con máis investimento, poñer a funcionar os consellos consellos municipais de Educación ou Deportes, crear e apostar polos orzamentos participativos, poñer a funcionar o plan de prevención de incendios”, proseguindo con vindeiros compromisos como “exixir unha solución ao parque de bombeiros comarcal no que existe un acordo entre alcaldes, seguir investindo nos centros educativos, a modernización e mellora do transporte metropolitano que é o noso primeiro punto de queixa, a depuración do noso río e ampliar e mellorar as depuradoras”, e concluíu Miñones manifestando que “queda moito por facer pero tamén quédanos case a metade do mandato e oa e as amesás teñen o noso compromiso de traballar a diario para chegar a cumprir cos nosos obxectivos”\nAmes Festa Miñones Ortoño Servizos Sociais\nJosé Miñones é reelixido alcalde de Ames cos votos do PSdeG-PSOE, BNG e Contigo Podemos\nJosé Miñones presenta xunto á Ministra de Traballo e Seguridade Social o seu programa económico


Entrevista a David Alvarado, candidato de Unidas Podemos.\nUnidas Podemos concorre nestas eleccións por primeira vez en Ourense.\nDavid Alvarado: “Os catro últimos anos de xestión do PP á fronte do Concello non aportaron absolutamente nada. Foi unha lexislatura perdida, na que non cesaron de presentarnos a Ourense como unha aldea grande, lastrada por mil e un hándicaps, imposibilitada no seu porvir, onde os responsables á fronte do Goberno, incapaces, mediocres e faltos de imaxinación”.\nD.A.: “É urxente poñer os cementos para a construción dunha cidade con futuro, equitativa e inclusiva; facer un Ourense onde todas se sintan protagonistas, con veciñas e veciños implicados nos asuntos cotiás; devolver a ilusión ás nosas mulleres e homes, e que Ourense ocupe o lugar que realmente lle corresponde; e impulsar un proxecto socioeconómico chamado a reverter as dinámicas que teñen acentuado as diferenzas entre persoas e barrios”.\nD.A.: “Ourense precisa dun proxecto, dun conxunto de iniciativas, a varios niveis, que poidan invertir a tendencia dos últimos anos: medidas estruturais e de fondo, medidas transversais e logo, por suposto, accións moi concretas.\nApostamos pola remunicipalización, despois de constatar que os servizos externalizados son de peor calidade e máis custosos, amais de beneficiar exclusivamente a un selecto grupo de empresarios en conivencia co PP. Queremos recuperar, ordenada e legalmente os servizos que sexan posibles, e os que non revisarémolos e crearemos unha comisión que dea conta do estado das mesmas”.\nD.A.: “Para nós é moi importante que Ourense se erixa no que realmente é: a terceira cidade de Galiza, unha cidade con moito que dicir no Estado español e unha urbe que podería ser referente mesmo en Europa, e no mundo. Abriremos a nosa cidade ao mundo, para ir nós aló onde haxa oportunidades ou para atraer posibles investimentos, operadores, profesionais de diferentes sectores. Por iso, levamos no noso programa a creación dunha concellería de Acción Exterior para a reactivación do noso tecido socioeconómico”.\nComo definiría a lista de Unidas Podemos?\nD.A.: “A nosa candidatura está composta por mulleres e homes de diferentes extraccións e perfís, de diferentes xeracións, cadaquén competente e con experiencia no seu”.\nD.A.: “No que algúns ven un exemplo de boa saúde democrática, nós vemos unha sorte de menosprezo pola propia institución municipal”.\nCon formacións como a vosa, Ourense Mellor e OUeC, non teme que se atomice o voto e se perdan concelleiros?\nD.A.: “Non nos presentaramos en 2015. Nós defendemos e batallamos en prazas como Compostela, Madrid ou Bruxelas, e non esa pléiade de partidos e organizacións que pretenden que a nosa cidade sexa un ente autárquico e que proxectos exclusivamente locais, sen ningunha outra proxección territorial e institucional, poden defender os intereses das veciñas e veciños de Ourense. Nós representamos a única opción seria e de futuro de esquerdas para a cidade”.\nD.A.: “Por suposto que nós saímos a gañar! Dito isto, nunca ofreceríamos un goberno a formación alguna que se atope nas nosas antípodas programáticas, ou que non comparta os nosos valores e non sexa quen de implementar medidas para construir un porvir que non se esqueza de ninguén, inclusivo e sostible”.\n26M, Alvarado, candidato, David, eleccións, entrevista, Podemos, Unidas


Cálculo de modalidades de Pago de Liquidacións Complementarias L09, L02, L03 e L13.\nInfórmase que dende o mes de xaneiro de 2008 vaise a levar a cabo o cálculo de Modalidades de Pagamento, cargo en conta e pagamento electrónico para as liquidacións complementarias L09 dentro e fóra de prazo regulamentario e L02, L03, L13 fóra de prazo regulamentario. Iso supón que:\nAs liquidacións complementarias L09 “outras complementarias”, poderanse enviar con solicitude das modalidades de pagamento de cargo en conta, pagamento electrónico ou relación contable (ata agora non estaba permitido). Admitiranse tanto para as liquidacións presentadas en prazo regulamentario como as que se atopen fóra deste prazo.\nA implantación desta funcionalidade supón que só se aceptarán liquidacións L09 que comprendan un único mes de liquidación. Polo tanto, rexeitaranse aquelas que conteñan períodos múltiples e iso independentemente de que se solicite modalidade de pagamento ou non.\nPor outro lado, as liquidacións L09 presentadas en prazo regulamentario admitiranse se existe unha liquidación L00 (normal) que se atope consolidada por ter a modalidade de pagamento pechada (neste caso non está permitido a substitución por un novo envío). No caso de que a liquidación L00 puidera ser corrixida, a L09 sería rexeitada, dado que o seu contido debe incorporarse na L00 e realizar unha nova transmisión desta liquidación, unha vez corrixida.\nSó se aceptará unha única liquidación L09 dentro do prazo, polo que o indicador “N” de non substitución non xurdirá efectos para as liquidacións L09 en prazo regulamentario.\nAs liquidacións fóra de prazo tamén se admitirán con modalidade de pagamento para as liquidacións complementarias L02 “salarios de tramitación”, L03 “aboamento de salarios con carácter retroactivo” e L13 “vacacións retribuídas e non gozadas”, que ata agora soamente eran admitidas nestas modalidades de pagamento cando se atopaban no prazo regulamentario.\nNas liquidacións complementarias presentadas fóra de prazo será obrigatorio incluír a recarga correspondente no segmento EDTCA90 do ficheiro FAN.\nModificacións no proxecto de Lei de Orzamentos Xerais para o 2008 na actual Tarifa de Primas de Accidentes de Traballo e Enfermidades Profesionais coa aprobación de novos tipos de cotización obrigatorios a partir do primeiro de xaneiro de 2008\nNo proxecto de Lei de Orzamentos Xerais para o 2008 se prevé unha modificación na actual Tarifa de Primas de Accidentes de Traballo e Enfermidades Profesionais coa aprobación de novos tipos de cotización obrigatorios a partir do primeiro de xaneiro de 2008.


MONFEROSOLIDARIO: junio 2014\nCarta director afin from satelite1\nPublicado por satélite en sábado, junio 28, 2014 No hay comentarios:\nPublicado por satélite en jueves, junio 26, 2014 No hay comentarios:\nDIARIO DE A BORDO "COOPERACIÓN GALEGA: O MUNDO QUE QUEREMOS"\nTras unha longa travesía de 10 meses a nosa nave chega a porto para repoñer forzas e revisar esta aventura que levamos a cabo tres profesoras do CPI Virxe da Cela xunto cos nosos alumnos/as de ESO. Atrás quedan moitos recordos, desde o noso inicio, neste pequeno camarote atiborrado de obxectos diversos para a nosa expedición, aquel día que nos reunimos cos armadores de Cooperación Internacional para definir o rumbo do Mundo que Queremos. Tras aquela primeira impresión sabiamos que a nosa viaxe ía ser exitosa, contábamos cunha espléndida nave e unha formada tripulación. Queremos agradecer especialmente a María Caride por todo o seu traballo de planificación, e os numerosos contactos que establecimos vía telegráfica.\nCoincidimos con outras naves no medio do océano, tripuladas por Rosa López Miramontes que dirixía os ODM desde unha perspectiva lúdica, contaxiando moitísimo entusiasmo entre os nosos mariñeiros/as. Posteriormente topámonos coa nave AGARESO, patroneada por Montse Fernández e Óscar Vázquez, que nos guiaron nas artes da radio e da fotografía. Meses máis tarde coincidimos coa nave de piratas Cen Tolas, mulleres con grande forza que tratan de dar solucións aos conflitos a través do Teatro do Oprimido. Surcamos os mares do sur acompañados da fragata Radio Tehuacán, baixo o mando de Iris, Jasmin e José Manuel, que nos mostraron como é a vida nesas latitudes, facéndonos valorar o que temos e que habitualmente nos pasa desapercibido.\nE como momento culminante do noso periplo, o Paso do Ecuador, celebrouse mar adentro, na terra do Apóstolo, xuntándonos a bailar e celebrar un divertido Acto de Clausura na Sala Capitol. Non esquecemos o chiculate ben quente que paladeamos nunha reunión clandestina no camarote do Almirantazgo, tendo a oportunidade de coñecer aos outros/as capitáns da escuadra que viaxaron en paralelo.\nEnarbolamos as bandeiras da Cooperación Internacional e Rexional e atracamos o noso navío no astaleiro para poñelo a punto cara a próxima singladura. E agora que estamos en terra, deixaremos que o destino nos volva a unir nalgunha rúa coruñesa a horas intempestivas da madrugada.\nTeresa, Yolanda e Verónica\nPublicado por satélite en martes, junio 24, 2014 No hay comentarios:\nEtiquetas: Cooperación Galega, Plan Proxecta 2013-2014\nFermosa e emotiva gala de Despedida do Curso 2013-2014 no CPI Virxe da Cela, unión de sentimentos contrapostos. Por un lado desexamos rematar dunha vez este mes de xuño, sempre repleto de exames, traballos e carreiras dun lado para outro ao borde da taquicardia, e así por fin vernos liberados gozando dunhas merecidas vacacións. Por outra banda, poñer o punto final a unha travesía na que inevitablemente algúns terán que abandonar o barco: o alumnado de 4º da ESO, rapaces e rapazas que pasaron a meirande partes das súas vidas compartindo aula, compañeiros, profesores e cargados de centos de recordos. A partir de agora terán que deixar esta a súa “casa” atrás e camiñar cara a novos horizontes, enfrentándose a novas situacións e comezando novas relacións de amizade. Tamén foi o momento de despedir a Pedro García, Abel Soto e Mª Carmen Espiñeira, profesores que mudan destino ou ben rematan a súa traxectoria profesional, e que tamén viviron esta xornada como unha despedida.\nComo xa ven sendo toda unha tradición no noso centro, foron os alumnos/as de 3º da ESO os encargados de organizar e presentar esta gala, e o fixeron con todo detalle e cariño, obsequiando aos seus compañeiros/as de 4º e aos profesores que deixan o centro cunha fermosísima rosa vermella, orixinais diplomas e simpáticas presentacións audiovisual cos mellores momentos e con algún material inédito que fixo arrancar as gargalladas do público alí presente. Houbo tamén espazo para as bágoas, que comezaron a asomar a través da lectura dalgunha carta de despedida e xa foi imposible poñerlles freo unha vez que soaron os fermosos arpexios do comezo da canción “Cuando me vaya”, que cantamos todos xuntos en unión e que puxo punto final a este curso 2013-2014.\nCrónica fin de curso 2014 from satelite1\nPublicado por satélite en sábado, junio 21, 2014 No hay comentarios:\nO pasado 20 de Xuño catro axentes secretos chegaron ao CPI Virxe da Cela. Osaxentes pertencían ao departamento de reclutamento de A.F.I.N. (Axencia Federalde Investigación das Necesidades básicas e dereitos humanos). Entre os diferentescentros escolares de Galicia só escolleron 3 para levar a cabo a súas probas deentrada na axencia: Colexio de Xesuítas de Vigo, CPI Virxe da Cela e o IES Campo de San Alberto.\nUn día despois de estar en Vigo, aínda cheos de enerxía, apareceron con pasofirme en Monfero dividindo a todo o alumnado da ESO de Monfero en catro grupos... o que non se esperaban os rapaces é que só un dos grupos podería pertencer a A.F.I.N.,polo que terían que facer unha serie de probas. Esta Axencia adícase o protexemento, a identificación a denuncia da vulneración de 8 dereitos básicos das persoas e a atacar esa vulneración. Polo tanto o primeiro que teñen que ter claro os novos axentes é cales son eses dereitos para poder identificalos na vida real, e para iso terán que pasar 3 probas por cada un destes dereitos: Dereito ó Vestido, Dereito á alimentación, Dereito á Descanso e Tempo Libre, Dereito a un Traballo, Dereito a Educación, Dereito a Asistencia Médica, Dereito a unha Vivenda e Dereito a Liberdade de Expresión.\nAo rematar toda-las probas os catro federais destinados a Monfero déronse conta de que xa moitos anos antes estes raparigos e raparigas colaboraban con A.F.I.N de moitas maneiras e que serían máis útiles como civís comprometidos que é o que son, e non como axentes. Os catro Axentes Especiais marcharon moi impresionados pola gran actitude dos seus reclutas e incluso o director da axencia mandou unha carta persoalmente ao blog.\nCrónica gymcana entreculturas from satelite1\nArtigo blog monfero solidario (1) from satelite1\nEtiquetas: Entreculturas, Gymkana\nCarta agradecemento aos_pais glorr from satelite1\nPublicado por satélite en viernes, junio 20, 2014 No hay comentarios:\nCo fin de curso á volta da esquina queremos clausurar a campaña de recollida de gafas organizada en colaboración coa "Ruta de la Luz" e a ACCI (Asociación Contra la Ceguera Infantil)baixo a proposta da profe Begoña (relixión primaria). Agora Begoña xa poderá levar os 43 pares de gafas donadas polo alumnado, profesorado e familias do CPI Virxe da Cela á óptica de Pontedeume onde descubriu esta iniciativa. Espeemos que xa este mesmo verán algún dos ópticos e oftalmólogos voluntarios da Ruta da Luz podan facer chegar estes humildes pero valiosos raios de luz a outros lugares do planeta e iluminen as vidas de 43 persoas: ese será o noso pequeno graniño de area...\nEtiquetas: ACCI, Campaña de recollida de gafas, Ruta de la Luz\nChámanse Gabriel e Celia, e están convencidos de que a súa profesión é unha clave fundamental para o cambio e a transformación social. Para comprender o mundo con todas as súas complexidades é necesario deterse a observalo minuciosamente e deste xeito cartografiar a xeogafía humana. Isto precisamente é o que están a facer na presente semana visitando o noso centro e experimentando o día a día dos diferentes axentes da comunidade educativa. Tratarán de achegarse a todos nós a través das testemuñas de profesores/as, rapaces/zas, pais e nais, etc., que encherán as tarxetas de memoria das súas cámaras. Despois dun minucioso proceso de edición serán presentados en formato de minidocumental de 3 minutos de duración que se exhibirá a partires do vindeiro mes de setembro en Internet e constituirá un dos capítulos dunha serie de documentais que ilustran o traballo que se está a desenvolver en diferentes escolas do territorio nacional vinculados aos proxectos educativos da Fundación Ayuda en Acción.\nCrónica reporteros ayuda en acción from satelite1\nPublicado por satélite en miércoles, junio 18, 2014 No hay comentarios:\nEtiquetas: Ayuda en Acción\nPublicado por Yolick en martes, junio 10, 2014 No hay comentarios:\nQue tomen nota todos aqueles/as que teorizan sobre as “iniciativas emprendedoras”. O exemplo práctico o temos aquí, na nosa propia casa, o CPI Virxe da Cela. E como protagonistas o noso propio alumnado, concretamente un grupiño de rapazas de 3º da ESO. Seguindo unha idea que nacera xa o pasado curso académico decidiron levar a cabo unha “multidisciplinar” celebración do San Valentín. Coa colaboración da profesora de ciencias Mª José Fandiño e a axuda doutros compañeiros/as da ESO, elaboraron Xabóns Solidarios no laboratorio de CCNN. Co apoio do EDLG organizaron un certame de Cartas de Amor e montaron un “chiringuito” para a venta destes xabóns con outra “mercancía”: piruletas de corazón e sobres con papel especialmente “tuneado” para escribir cartas de amor. Fixeron as súas xestións e conseguiron patrocinadores para os premios do concurso (AMPA e EDLG).\nNon pensedes que quedou aí a cousa, non. Sabedes o que fixeron cos máis de 150 euros recadados na venta de todos eses produtos e un empréstito do EDLG? Decidiron dar un paso adiante e facer un acertado investimento. Tomando prestado o logotipo de Monferosolidario e o lema “Se ti podes… por que non?? que previamente o alumnado de 1º da ESO creara a partir dun obradoiro da Rede de Centros Escolares Solidarios (Plan Proxecta 2013-2014) impartido no noso cole no pasado mes de marzo, deseñaron unhas orixinais camisetas que seguro que non van pasar desapercibidas… . Nada temos que dicir da potente campaña de marketing e publicidade que están a lanzar entre a comunidade educativa… Non tedes máis que mirar estas fotografías para comprobalo. E dádevos presa e non vos durmades no loureiro se queredes mercar unha destas camisetas!!\nCrónica camisetas monferosolidario from satelite1\nPublicado por satélite en martes, junio 10, 2014 No hay comentarios:\nEtiquetas: Camisetas Monferosolidario\nFai escasamente dúas semanas o alumno Iván Miño Rodríguez, que cursa os seus estudos de 2º da ESO no CPI Virxe da Cela, dirixíase á súa Maxestade o Rei Don Juan Carlos I de Borbón. O motivo era a elaboración dun traballo dentro da materia de Educación para a Cidadanía para conmemorar a SAME 2014 (Semana de Acción Mundial pola Educación), que neste caso presentaba o formato de carta. Neste documento Iván presentábase ao monarca do noso país como estudante de educación secundaria, solicitando certos cambios e modificacións para facilitar unha educación de calidade para todos e todas. A nosa grande sorpresa foi recibir o día de hoxe, martes 10 de xuño de 2014, unha rápida resposta por parte do Gabinete de Planificación da casa Real (Palacio da Zarzuela), agradecendo a información enviada e transmitindo un saúdo cordial de parte do noso actual monarca. Apreciamos este atento xesto que nos axuda a pensar que o cambio é posible e que se pode dar a través destas pequenas accións. Educar a unha mocidade comprometida, crítica e responsable é a nosa aposta para o futuro.\nCarta da súa maxestade o rei de españa a un alumno do cpi virxe da cela from satelite1\nEtiquetas: Carta do Rei de España, SAME 2014\nA cidadanía é consciente da valiosa labor que efectúan as diferentes ONG (organizacións non gubernamentais) para solventar ou paliar problemas que afectan ao mundo e que os gobernos non poden ou non queren resolver. Son moitísimos os campos de actuación destas organizacións, tanto no eido da educación, a saúde, a igualdade, o medioambiente, etc. Tras realizar un traballo de investigación exhaustivo sobre diferentes ONGs, o alumnado de 2º da ESO decidiu deseñar a súa propia organización. Neste espazo poderedes comprobar algunhas das súas propostas, que quen sabe se co paso do tempo poderán facerse realidade...\nSilvia roca. asociación anti fronteras from satelite1\nRebeca ayudando por sus sonrisas mi propia ong (1) from satelite1\nPaula deive pdm4 from satelite1\nDiana maus verdes from satelite1\nPublicado por satélite en lunes, junio 09, 2014 No hay comentarios:\nPublicado por satélite en viernes, junio 06, 2014 No hay comentarios:\nPublicado por Yolick en miércoles, junio 04, 2014 No hay comentarios:\nEste ano o alumnado da ESO do CPI Virxe da Cela tivo a oportunidade de descubrir o "Teatro do Oprimido" a través da compañía 100tol@s, enmarcando esta actividade dentro do programa Cooperación Galega "O mundo que queremos" (Plan Proxecta). Encantounos a idea de poder intervir no devenir das historias, xa que como espectadores podemos reflexionar sobre o que é ou non é xusto, e se nos ofrecen saír ao escenario podemos actuar para buscar un final feliz.\nPartindo pois dos preceptos do "teatro do oprimido" e inspirándonos na figura de Pavani, esa nena india de 10 anos que o noso colexio ten apadriñada a través da Fundación Vicente Ferrer, o alumnado de Atención Educativa de 1º da ESO escribiu a seguinte historia: "O soño de Pavani". Un título moi poético e aberto, que nos invita a pensar que todo cambio é posible, e que se perseguimos con tenacidade os nosos soños, estos poderán convertirse en realidade...\nO soño de pavani from satelite1\nPublicado por satélite en martes, junio 03, 2014 No hay comentarios:\nEtiquetas: O soño de Pavani, Pavani, Teatro do Oprimido\nRECOLLIDA TAPÓNS: Entendendo que un só non pode cambiar o mundo pero si colaborar para que eso suceda,os alumnos e alumnas de 2º CICLO e 5º curso de PRIMARIA recolleron ao longo do curso tantos tapóns como poideron coa intención de poder axudar a mellorar a vida doutras persoas.\nPublicado por satélite en lunes, junio 02, 2014 No hay comentarios:\nLas desigualdades económicas en el mundo.riqueza y pobreza from satelite1\nEtiquetas: Departamento Matemáticas, Plan Proxecta 2013-2014


Os centros hospitalarios do Servizo Galego de Saúde inician a terceira etapa do plan de reactivación asistencial e volven ofrecer toda a carteira de servizos\nHospital Abente e Lago na Coruña (Nós Diario).\nA normalidade volve pouco a pouco aos hospitais galegos. A partir desta cuarta feira, 3 de xuño, os centros do Servizo Galego de Saúde (Sergas) recuperarán a súa carteira de servizos completa e volverán autorizar as visitas a pacientes que non estean ingresados pola COVID-19, ao entrar na fase 3 do plan de reactivación asistencial.\nEste cambio de fase tamén inclúe medidas específicas para a Fundación Pública Urxencias Sanitarias da Galiza-061, que recupera a actividade normal na rede de trasporte sanitario urxente, así como as ambulancias específicas de traslado de pacientes COVID-19 que se recuperar "para a actividade normal".\nA progresiva volta á normalidade non evitará que as pacientes de COVID-19 teñan que seguir un protocolo diferenciado. Así, nas urxencias, os hospitais manterán o circuíto diferenciado para estas pacientes.\nAdemais, vanse reorganizar os recursos humanos “en función do grado de ocupación do circuíto de illamento” e se manterán as áreas específicas en plantas de hospitalización e espazos diferenciados e separados en unidades de coidados críticos para a atención de pacientes COVID-19.\nConsultas externas e cirurxía\nNo que atinxe ás consultas externas, na etapa 3 do plan vaise citar ás pacientes “en función da prioridade clínica e o tempo de espera ou data idónea”. Puntualiza que a xestión de citas manterase “como en etapas anteriores” vía telefónica para minimizar desprazamentos aos centros hospitalarios.\nEn canto á cirurxía, iniciaranse ás intervencións cirúrxicas das prioridades 3, tanto as que requiren hospitalización como as de cirurxía maior ambulatoria "seguindo a orde de inclusión nas listas de espera".\nsergas hospitais 061


O alcalde das Pontes presentou en 2010 un protocolo contra a violencia machista\nDetido o autor dos disparos contra unha muller das Pontes\nSobre o once da noite era detido en Ferrol A.V.D. como presunto autor do intento de homicidio dunha muller nas Pontes. Prevese que pase hoxe a disposición xudicial. Era parella da muller, da que estaba separado e en trámite de divorcio. Segundo a taxista que presenciou os feitos, despois de percorrer a localidade na procura da muller, atopouna as sete da tarde nas inmediacións do cemiteiro, baixouse do vehículo intentou falar con ela e sacou unha pistola realizando dous disparos que só rozaron a cabeza da vítima. O homicida subeuse a taxi e escapou en dirección a Ferrol.\nCasa do Concello de Pontes\nPosible caso de violencia machista nas Pontes\nUnha muller resultou ferida tras recibir dous disparos na cabeza cando daba un paseo por rúa Meidelo das Pontes. Podería tratarse dun novo caso de violencia machista, xa que a autoría da agresión cunha pistola atribúese ao marido da vítima, do que estaba separada e en trámites de divorcio. Segundo testemuños recolleitos na zona, o presunto agresor apeouse dun taxi e pegoulle un tiro, abandonando o lugar a continuación.\nA gala final será no Teatro Colón da Coruña\nO certame Quero Cantar vén no eco de Cantareliña\nAta o 15 de abril está aberto o prazo para presentar propostas ao concurso musical infantil “Quero Cantar”, convocado pola Deputación da Coruña, un certame que en certo modo recolle o espírito daquel festival pioneiro, Cantareliña, que nacera no ano 1983 no concello coruñés de San Sadurniño. As persoas interesadas en participar no “Quero Cantar” poden xa enviar unha maqueta en formato audio ou vídeo cunha canción orixinal e inédita en galego para se inscribir no primeiro concurso musical infantil na nosa lingua. A condición que teñen que cumprir é que a voz ou voces solistas sexan nenas ou nenos de ata 12 anos de idade. Para o resto de integrantes do grupo non se establece límite de idade.\nCarlos Callón en Radio Fene\nPuxigo de As Pontes, un mesón entre os bós restaurantes\nA Zarrota, Lourizán, Poupariña. Son asociacións micolóxicas, de longa tradición e traxectoria, pero no caso de As Pontes existe un espazo que vai intimamente ligado á micoloxía, é O Puxigo, taberna, mesón, restaurante. Xosé Guerreiro e Anxos son mediadores entre a asociación micolóxica e o lume da cociña.


“Primero Aníbal arrasó los campos de alrededor, y después atacó la ciudad por tres sitios a la vez pero tenía las defensas bién organizadas y además en esa zona la juventud se oponía con más fuerza al ataque….Pero los defensores incluso hacían salidas de vez en cuando sin orden nin concierto….Al principio la pelea estuvo indecisa….La guerra continuaba con distintas alternativas, pero pronto se vio que los defensores tenían las de perder por muy valientemente que se portaran….Los defensores se multiplicaban pero no daban abasto para detener a los asaltantes……”\nEstes fragmentos extraídos dun antigo escrito latino no que se relata o asedio de Aníbal á cidade de Sagunto reflexan con extraordinaria similitude a contenda que os aleccionados puideron disfrutar este sábado no municipal de Agrón.\nChegaban os dous equipos a este partido como colíderes e con resultados interesantes que fan pensar que a situación na clasificación non é fruto da casualidade.\nO campo da Penerada rexistrou unha entrada insólita no que levamos de temporada cunha grande movilización de afeccionados e de seguro que a situación económica do equipo tamén se ve beneficiada pola recadación.\nO Negreira saíu decidido a resolver o partido canto antes e para iso tentou sempre canalizar o xogo a través de Nando que sempre soupo xogar o balón con criterio. Nalgúns casos asistindo aos compañeiros e noutros resolvendo él mismo a xogada.\nPrecisamente o primeiro gol veu dun centro do propio Nando dende a dereita que un xogador visitante introducíu na súa propia portería.\nA pesares do gol, o Negreira seguíu empurrando e Pitu andivo cerca no saque dunha falta directa, pero na seguinte falta que sacou Nando e que saíu repelida polo poste dereito do porteiro, Pitu dende o saque de corner fixo o 2-0.\nNo inicio da segunda parte Nando tivo unha grande ocasión que saíu a rentes do pao esquerdo da portería do River Silleda. As ocasións sucedíanse e o marcador final quedouse corto logo do visto no campo.\nA liña medular foi en todo momento propiedade de Santi e de Julián. O poderío físico do equipo é impresionante pero o equipo ten un plus de calidade con respecto ao de temporadas pasadas que fan pensar en que se poden acadar grandes cotas.\nTamén é de destacar a defensa que se está a amosar moi sólida con tan só dous goles nos cinco partidos que se levan ata o momento. Tan só o Maderas Ramos a un punto é capaz de mante-lo ritmo do Negreira.\nCon todo é de destacar a extraordinaria humildade e o bo ambiente que se respira no equipo. Probablemente antes ou despois chegarán as derrotas e por iso debemos estar preparados para responder do mesmo xeito que agora: con serenidade e humildade.\nPola noite pasamos un momento agradable no Arranca no que Pablo e familia nos deleitaron cuns callos e unha paleta asada digna dos mellores chefs culinarios. En Ordoeste non faltou de nada, nin comida nin bebida e incluso o equipo poido disfrutar dunha sesión de aromaterapia por xentileza de Pitu.\nPróximo partido en Villestro o 1 de novembro na previa da copa. Agardemos que a xente non desprecie esta competición na que a tempada pasada caíu estrepitosamente ás primeiras de cambio.\nen 9:40 Etiquetas: ZONA BASI\nTambien hay que destacar el derroche del "yaya toure" de los veteranos que no es otro que Santi que está demostrando que aparte de trabajo y entrega tb tiene calidad en sus botas.Además este año tb hay un banquillo de categoría formado en la parcela defensiva por el prestigioso Juan de Corneira y el fabuloso Ponte.


Temas: UE MEL ABELLA APICULTURA\nPor Europa Press / Redacción | SANTIAGO DE COMPOSTELA | 27/10/2019 | Actualizada ás 13:29\nA Eurocámara esixiu á Comisión Europea unha nova lei que protexa ás abellas da exposición aos pesticidas. Galicia, con 3.734 explotacións apícolas, representa o 12,8% do conxunto estatal, segundo os datos do Ministerio de Agricultura.\nPola súa banda, segundo Eurostat, España é o país da Unión Europea que máis pesticidas consome. E o grao de profesionalización da apicultura no estado español supera a media da UE, con case un 22% de apicultores profesionais.\nO Parlamento Europeo aprobou o pasado mércores, por 533 votos a favor, 67 en contra e 100 abstencións, unha resolución que rexeita a proposta da Comisión Europea sobre o uso dos pesticidas nas abellas.\nCon todo, o borrador da Comisión unicamente menciona o risco das abellas a sufrir unha exposición puntual aos pesticidas e non inclúe como factor a exposición prolongada no tempo aos mesmos.\nMediante esta resolución, a Eurocámara solicita á Comisión que presente unha nova proposta baseada nos últimos coñecementos científicos e técnicos que aumente o nivel de protección vixente.\nESPAÑA, Á CABEZA\nO 84% das especies de cultivos e o 78% das especies de flores silvestres na UE dependen da polinización animal. Ata case 15.000 millóns de euros da produción agrícola anual da UE destínanse directamente aos polinizadores de insectos, que xogan un papel fundamental na conservación do medio natural e o mantemento da biodiversidade.\nPor este motivo, a decisión do Parlamento Europeo favorece a todos os estados membro e, particularmente, a España, que é o país da UE que máis pesticidas consome, rozando os 80 millóns de quilos ao ano, segundo os últimos datos de Eurostat de 2016. A Asociación Española de Apicultores solicitou ao Congreso dos Deputados en outubro de 2018 a prohibición de todos os praguicidas tóxicos para as abellas.\nEn xaneiro deste ano, a asociación insistiu na súa demanda instando a avaliar "todos os praguicidas tóxicos para as abellas que existen no mercado" para que "sexan substituídos por alternativas como boas prácticas agrarias compatibles cos polinizadores e a fauna auxiliar".\nO sector apícola español supón en torno ao 0,44% da produción final gandeira e o 0,17% da produción da rama agraria, e o valor anual da súa produción de mel, cera e pole estímase en preto de 62 millóns de euros.\nNo ámbito comunitario, España destaca polo seu censo de colmeas (un 16% das colmeas na UE), das cales o 80% atópase en mans de apicultores profesionais, que son aqueles que xestionan máis de 150 colmeas. O grao de profesionalización da apicultura en España supera a media da UE, con ao redor dun 22% de apicultores profesionais.


Xel Big Boy mercar en Aviles\nBig Boy en Aviles España\nSe quere mercar xel para a ampliación do pene para a metade do prezo en Aviles, ir ao sitio web oficial e deixar a aplicación no noso sitio web. Para iso, cubrir o formulario na web, número de teléfono e nome. Despois dun tempo o noso Director vai chamalo e aconsellamos-lo sobre ordenación e entrega. Só hoxe un desconto do -50% sobre o prezo do produto 39€. Despois de recibir o paquete debe ser pagado para o correo ou na oficina de correos.\nComo mercar en Aviles Big Boy\nXel Big Boy é o máis eficaz xel para a ampliación do pene en España. Se se depara con este problema, o xel pode ser unha boa solución. A combinación de redución de prezos e de excelente calidade será un extra para a compra. España ten moitos destes produtos en tendas diferentes, pero sería mellor pedir o xel no sitio web oficial. Entrar no formulario de solicitude o nome e número de teléfono para obter o desconto. Pagamento en o correo electrónico.\nComo mercar xel Big Boy en Aviles\nEn primeiro lugar, vaia para o sitio web oficial da tenda, xa que é onde o DESCONTO de -50%, o prezo 39€. Entrar no formulario de solicitude o nome e número de teléfono, para iso, introduza a información necesaria e, a continuación, recibir asesoramento gratuíto do noso experto. O custo de envío pode ser diferente en cidades que Se especifica. Pagar para os bens tras a recepción de correo-e en Aviles. Aviles ten unha morea de puntos de entrega, o pedido non vai ser un problema. Cubrir o formulario de solicitude de abaixo a orde.\nBig Boy en Almería Big Boy en Fuerteventura\nAmpliación cirúrxica do pene: métodos e comentarios sobre eles\nIndicacións e contraindicacións para a ampliación cirúrxica do pene. Tipos de cirurxía para alargar e engrosar o órgano.\nOrde Big Boy en Aviles 50% cada un


Formación, meses de xuño e xullo\nCursos de formación para os meses de xuño e xullo\nO Concello de Brión, a través do seu Departamento de Formación e Emprego, ven de convocar dúas novas accións formativas para os meses de xuño e xullo. Trátase dun curso de manexo de carretilla elevadora e outro de monitor/ra de tempo libre.\nDo 4 ao 7 de xuño, a aula do Centro Social Polivalente acollerá un curso destinado á adquisición de coñecementos teóricos e habilidades prácticas no uso de carretillas elevadoras.\nEsta acción formativa desenvolverase atendendo ao seguinte horario:\nLuns 4 e martes 5 de xuño, de 9:30 a 13:30 h.; mércores 6 e xoves 7 de xuño, de 9:30 a 13:30 h. e de 16:00 a 20:00 h. (Cun total de 24 horas de curso).\nOs participantes deberán asistir ao curso con calzado axeitado para a realización das prácticas, preferiblemente botas de seguridade.\nOs interesados e interesadas poden solicitar a inscrición na Casa da Cultura de Brión ata unha semana antes do comezo da acción formativa. A cota de matrícula é de 30 euros, cun mínimo de 12 persoas inscritas para a súa realización. A admisión realizarase por rigorosa orde de inscrición, con preferencia das persoas empadroadas no Concello de Brión.\nO Concello de Brión convoca unha nova edición deste curso intensivo de 350 horas, destinado á formación como monitor/a de actividades de tempo libre.\nA acción formativa impartirase, na parte teórica (200 horas), na aula do Centro Social Polivalente de Brión, dividida en dous grupos:\nDatas: do 2 ó 30 de xullo de 2018.\nHorario: de 9:00 a 14:00 horas e de 15:30 a 20:30 horas (10 horas/día)\nDatas: do 2 de xullo ao 28 de agosto de 2018.\nHorario: de 9:00 a 14:00 horas (5 horas/día)\nOs requirimentos necesarios para matricularse son:\n- Ter 18 anos cumpridos na data de inicio do curso.\n- Ser posuidor do título da ESO ou, no seu defecto, o graduado escolar.\nA cota de matrícula no curso é de 150 euros. A admisión realizarase por orde de inscrición, cun mínimo de 20 persoas matriculadas para a súa realización. Terán prioridade as persoas empadroadas no Concello de Brión.


A tradición das herbas de San Xoan | Hemeroteca de Xornal de Betanzos\nAs herbas de San Xoán son as diferentes prantas, herbas, flores e follas, recendentes ou non, normalmente medicinais, apañadas na vespera de San Xoan, que, xunto á auga e o lume, forman parte dos ritos e tradicións pagás galegas e doutras culturas europeas desa noite. Segundo a tradición e crenzas populares a auga destas sete herbas deixadas ao orballo na noite de San Xoán posúe propiedades máxicas.\nAs orixes remóntanse ás celebracións pagás do solsticio de verán. As tradicións populares non asumidas polo cristianismo foron combatidas por Martiño Dumiense, bispo de Braga no século VI, que non puido impedir que estas tradicións chegasen a hoxe en día: o lume e facer auga de herbas e así afastar o mal de ollo, as meigas e as envexas.\nAínda que as herbas que se utilizan varian en función das diferentes zonas do País e da propia comarca as básicas son:\nO fiuncho: crese que espanta aos malos espíritos e é moi especial para apartar o mal de ollo.\nO fento macho ou fieito. A lenda asegura que só durante a noite de San Juan esta peculiar planta florece, para á mañá seguinte volver á súa forma orixinal.\nO codeso. Malia que esta planta é tóxica para o gando, a súa capacidade para «varrer»os malos espíritos convértea nunha das plantas básicas da Noite Meiga.\nA abeloura ou herba de San Juan. Considerada como unha das plantas que eliminan das casas a presenza do demo, o refraneiro dten unha frase dedicada á súa poder: «A herba de San Xoán limpa a cara de grans».\nA malva común. Ten capacidades curativas para a bronquitis, os nervios ou ata os problemas digestivos.\nO romeu. Considérase que é a principal protectora dos fogares durante a noite de San Juan.\nHerba luisa. É a herba que debes utilizar si o que buscas o próximo ano é o amor.\nTrobisco (Daphne gnidium), arbusto cuxas follas esmagadas son moi velenosas para as troitas e peixes. Xa o cita C. Gasquoine Hartley, cando no 1911 escribiu o libro “Un verán en Galicia” , publicado por Galaxia. A presenza, sobre todo nas súas bagas dunha resina, a mezerina, e outro composto a daphnetina, de alto poder tóxico para persoas e animais, non impediu que esta planta se utilizase polo home para outras fins: en cosmética úsanse as follas para fabricar un ungüento que tinxe os cabelos de negro e elimina a caspa; o poder vesicante das follas utilizase para as feridas.Tamén se utilizaba para sandar as orellas unha vez que se facía o burato para os pendentes. Tamén como como insecticida, para matar piollos, formigas, e chinches.\nOutras herbas son: tomiño, folla de cana, ruda, hortelá, mentraste, estraloque, herba lemona, ourego, loureiro, verxebán, allo, herba do Carme, silveira, folla de figueira, folla deumeiro, folla de laranxeira, hortensia, folla de viña branca, arzais, rosas de nabo, ágramo, herbas de San Pedro; rosas de sábrego; poutas de lobo, follas de castiñeiro, árnica falsa entre outras.\nA preparación consiste en coller auga de sete fontes. A tradición recomenda deixar estas plantas e flores nunha talla con esta auga á intemperie para que lle caia o orballo durante a noite. Segundo a tradición o orballo dá as virtudes ás herbas, tema que foi cristianizado dicindo que é San Xoán que as bendí. Por riba da talla cómpre colocar uns cardos ou unhas silveiras para evitar que o demo cague nel. Tamén hai quen lle botaba unhas moedas.\nA herba sécase durante varios días ao sol para ser utilizada logo en múltiples remedios caseiros. Por exemplo a ruda, a herba luísa e a macela contra as dores de barriga. A hortelá e os estraloques contra o proído das estrugas. As follas de nogueira con tres noces sanda as chagas do corpo. O romeu cocido con viño sandaba as dores de gorxa, barriga e tamén as dores do gando, e sen o viño era boa para a reuma, nervios e arrefriados. O loureiro e o allo trillábanse para limpar as aireadas e contra a reuma. A herba de San Xoán limpa a cara de grans.\nEtiquetas : festas, Herbas de San Xoan, Noite de San Xoan, tradicións\n← Sorprendido un motorista de 41 anos a 170 km/h nun tramo limitado a 50 en Ois\nCelebracións de San Xoan →


A Xunta autoriza unha nova bonificación nocturna do 50% para as peaxes nas autoestradas AG-55 e AG-57 - Noticias de Galicia\nO presidente do Goberno galego, Alberto Núñez Feijóo, destacou hoxe, na rolda de prensa do Consello, a aprobación dunha nova bonificación nocturna do 50% para as peaxes nas autoestradas A Coruña-Carballo (AG-55) e do Val Miñor (AG-57).\nTal e como explicou Feijóo será de aplicación directa a partir do vindeiro día 1 de outubro en todos os traxectos que discorran por estas autoestradas entre as 12 da noite e as 6 da madrugada. Así, prevese bonificar 200.000 viaxes no citado horario, xa que se aplicará a todos os vehículos, pesados e lixeiros, que conten co sistema de telepeaxe.\nA este respecto, lembrou que na actualidade e desde o ano 2010 xa se aplica nestas autoestradas de titularidade autonómica nos días hábiles unha rebaixa do 25% do importe da viaxe de volta nun traxecto de ida de volta. Un desconto, incidiu, que se incrementa ata o 50% no segundo e posteriores viaxes de volta en ambas as dúas autoestradas co uso do vía-T.\nAdemais, Feijóo fixo fincapé no feito de que as autoestradas de peaxes de titularidade galega contan coas tarifas máis baixas de España, ao tempo que incidiu en que estas bonificacións nas horas de menos tráfico perseguen atraer cara ás vías de altas prestacións aos vehículos que circulan a estas horas polas estradas convencionais co obxectivo de mellorar a seguridade e mobilidade viaria.\nCómpre salientar que as autoestradas de A Coruña-Carballo e Vigo-Baiona dan servizo a centros de actividade económica como o Porto Exterior da Coruña, o polígono de Sabón e de Porto de Molle.\nXa para rematar, o presidente da Xunta enumerou varias das propostas que se lle trasladaron ao Goberno central para facer extensible ás autoestradas de titularidade estatal o modelo de bonificacións galegos. Tales como que os descontos se amplíen aos vehículos pesados, que non se apliquen subas que non se deriven directamente do IPC, e que se aplique unha bonificación nocturna e unha bonificación para usuarios frecuentes.\n5 de setembro de 2019 | 16:58\t• Sen comentarios